Diari Oficial de la Generalitat Valenciana


Sumari del DOGV 2366, del 14-10-1994 (1994/832656)

RESOLUCIÓ de 19 de setembre de 1994, de la Universitat Jaume I, per la qual es regúlen els fitxers automatitzats de dades de caràcter personal.
-----------------------------------------------------------------------------------------------------------------------------------------------

### Dades del document

Número de DOGV
:   2366

Data del DOGV
:   14-10-1994

Secció del DOGV
:   ALTRES DISPOSICIONS

Número del document
:   1994/832656


Data del document
:   19-09-1994

Organisme emissor
:   Conselleria de Educació i Ciència

Tipus de document
:   Resolució

RESOLUCIó de 19 de setembre de 1994, de la Universitat Jaume I, per la qual es regulen els fitxers automatitzats de dades de caràcter personal. [94/6427]  
La Llei Orgànica 5/1992, de 29 d'octubre, de Regulació del Tractament Automatitzat de les Dades de caràcter personal (LORTAD), estableix que les administracions públiques responsables de fitxers d'aquest caràcter ja existents hauran d'adoptar en el termini d'un any una disposició reguladora dels fitxers. El Reial Decret Llei 20/1993, de 22 de desembre, va prorrogar en sis mesos el termini d'un any previst per la LORTAD.  
Per tot l'indicat, i d'acord amb el que estableix l'article 18 de la LORTAD, i en el Reial Decret 1332/1994, de 20 de juny, que desplega determinats aspectes de l'esmentada norma legal, resolc:  
Primer  
Els fitxers automatitzats de dades de caràcter personal existents a l'entrada en vigor de la LORTAD són els que s'indiquen en l'annex adjunt d'aquesta resolució.  
Segon  
Per garantir la seguretat de les dades de caràcter personal dels fitxers que s'esmenten en l'annex i assegurar-ne la utilització segons les finalitats per a les quals van ser recollits, els responsables d'aquests fitxers automatitzats prendran les mesures necessàries d'índole tècnica i organitzativa.  
Tercer  
Els drets d'accés als fitxers automatitzats esmentats, i també els de rectificació i cancel·lació de dades, seran exercits pels afectats davant el responsable corresponent, en la forma reglamentàriament establerta.  
Quart  
Els responsables dels fitxers automatitzats de dades advertiran expressament els cessionaris de dades de caràcter personal de la seua obligació de dedicar-los exclusivament a la finalitat per a la qual se cedeixen, d'acord amb el que estableix l'article 11.5, en relació amb el 4.2 de la LORTAD.  
Cinquè  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
Castelló de la Plana, 19 de setembre de 1994.- El rector: Celestino Suárez Burguet.  
ANNEX  
Fitxers automatitzats amb dades de caràcter  
personal de la Universitat Jaume I de Castelló  
BDR Gestió de la Universitat Jaume I  
1. Finalitat: gestió econòmico-administrativa i acadèmica de la Universitat Jaume I.  
2. ús:  
 Control d'incompatibilitats.  
 Gestió de personal.  
 Obtenció d'estadístiques internes.  
 Seguretat i control intern.  
 Formació de personal.  
 Ensenyament universitari.  
 Altres ensenyaments, beques i ajudes.  
 Procediments administratius.  
 Gestió de proveïdors.  
 Gestió tributària.  
 Gestió del patrimoni.  
3. Persones o col·lectiu sobre els quals es pretén obtenir dades o resultar obligats a subministrar-les:  
 Personal de la Universitat Jaume I.  
 Alumnat de la Universitat Jaume I.  
4. Procediment de recollida de dades:  
 Declaracions o formularis.  
 Transmissió electrònica de dades.  
5. Estructura bàsica del fitxer automatitzat i descripció de les dades que hi conté: estructura de base de dades relacional. Tipus de dades:  
 De caràcter identificatiu.  
 De característiques personals.  
 De circumstàncies socials.  
 Acadèmics i professionals.  
 De detalls d'ocupació i carrera administrativa.  
 D'informació comercial.  
 Econòmico-financers.  
 Transaccions.  
6. Cessions de dades que es preveuen:  
 Conselleria d'Educació i Ciència.  
 Ministeri d'Educació i Ciència.  
 Ministeri d'Economia i Hisenda.  
 Tresoreria General de la Seguretat Social.  
 Entitats financeres.  
 MUFACE.  
 Conselleria d'Economia i Hisenda.  
 Agència tributària.  
 Institut Nacional d'Estadística.  
 Sindicatura de Comptes.  
 Altres Universitats.  
 Ministeri d'Administració Pública.  
 Conselleria d'Administració Pública.  
 Consell d'Universitats.  
7. Responsable del fitxer:  
 Gerent de la Universitat.  
8. òrgan davant el qual poden exercir-se els drets d'accés, rectificació i cancel·lació:  
 Gerent de la Universitat.  
9. Termini per a rectificar o concretar dades: L'establert reglamentàriament.  
10. Disposicions que emparen el fitxer automatitzat:  
- Llei 3/1991 de la Generalitat Valenciana, de 19 de febrer, de creació de la Universitat Jaume I de Castelló (DOGV de 27.02.91).  
- Decret 179/1992, de 10 de novembre, del Govern Valencià, pel qual s'aprova la normativa singular reguladora de l'activitat de la Universitat Jaume I.  
- Normes derivades de la potestat autonormativa de la Universitat.